Sandfloegga

Sandfloegga eller Sandfloeggi er et fjell sør i Hardangervidda nasjonalpark i Ullensvang kommune i Vestland. Det har en høyde på  meter over havet og er det høyeste fjell på Hardangervidda hvis en ikke regner med Hardangerjøkulen og Folarskardnuten. Sandfloegga er sammen med Nupmassivet i sør ganske utpreget fjellmassiv på den ellers langstrakte, flate vidda. Hardangervidda ligger i gjennomsnitt på , men i sørvest ved Sandfloegga er terrenget mer kupert og mer fjell.

Fjelltoppen er det høyeste punktet i Ullensvang kommune, og fjellets sekundærfaktor er den 14. lengste i Norge.

Fra toppen kan man se ut over hele Hardangervidda, Hårteigen () i nord, Hallingskarvet () i nordøst, Gaustatoppen () i sørøst og ut mot Folgefonna () i vest.

Sandfloegga er i likhet med den noe lavere Hårteigen delt inn i tre etasjer av bergarter. Underst er det grunnfjell-granitt, ovenfor ligger metamorfe sedimentbergarter, og øverst danner den harde gneisen de bratte stupene i nordøst.

 Adkomst 
De fleste bestiger Sandfloegga vinterstid på ski fra Haukeliseter, ved å følge kvistet løype Mannevatn. Så går man opp til Holmasjøen og passerer den (hvis isen er trygg). Eventuell rute videre er opp fra Sandflotjønna. Sommerstid tas ruta vanligvis på østsiden av tjønna. Etter bestigning kan man velge å gå tilbake til Haukeliseter eller dra videre mot Hellevassbu eller Middalsbu.

Sommerstid er det lettest å bestige toppen fra Middalsbu og følge Trossovdalen opp på toppen. På platået er det to breer.

 Fotnoter 

Referanser

Kategori:Fjell i Ullensvang
Kategori:Hardangervidda
Kategori:Fjell over 1000 meter